Lietuvos Respublikos Vyriausybė

nutarimas

DĖL LIETUVOS KULTŪROS INSTITUTO ORGANIZACINĖS FORMOS PAKEITIMO

2022 m. gegužės 25 d. Nr. 557

Vilnius

Vadovaudamasi Lietuvos Respublikos viešojo administravimo įstatymo 5 straipsnio 1 dalies 1 punkto b papunkčiu ir Lietuvos Respublikos Vyriausybės įstatymo 22 straipsnio 8 punktu, Lietuvos Respublikos Vyriausybė nutaria:

1. Pakeisti Lietuvos kultūros instituto organizacinę formą – iš Lietuvos Respublikos kultūros ministerijai pavaldžios biudžetinės įstaigos į biudžetinę įstaigą prie Lietuvos Respublikos kultūros ministerijos.

2. Nustatyti, kad Lietuvos kultūros institutui suteikiami viešojo administravimo įgaliojimai – įgyvendinti nacionalinės kultūros sklaidos užsienyje politiką, priimant administracinius sprendimus dėl nacionalinės kultūros sklaidos užsienyje, išskyrus kino sritį, finansavimo.

3. Šis nutarimas įsigalioja 2023 m. sausio 1 d.

Ministrė Pirmininkė	Ingrida Šimonytė

Kultūros ministras	Simonas Kairys